Након аншлуса Аустрије, појачане су тежње судетских Немаца за одвајање од Чехословачке. Већ 29. априла 1938. године, Хенлејн је, уз подршку Хитлера тражио од чехословачке власти у Карловим Варима (тадашњем Карлсбаду) скоро потпуну аутономију за чешке Немце али и потпуно преоријентисање до тада прозападне спољне политике у политику ближу нацизму и нацистичкој идеологији.